stanford-oval/wikipedia huggingface dataset:
Koningué

| Koningué |
| --- | --- |
 Koningué
 Koordinaatit: 12°10′20″N, 5°11′20″W 
Valtio:  Mali
Alue:  Sikasson alue
Piiri:  Koutialan piiri
Hallinto:  
 – Hallinnon tyyppi:  maalaiskunta
Väkiluku (2009):  16 100
Infobox OKVirheellinen NIMI-arvo: 
Koningué on maalaiskunta Sikasson alueen Koutialan piirissä Malissa. Sen keskuskylä Sougoumba sijaitsee 50 kilometriä Koutialasta kaakkoon. Kunnassa on 16 100 ja keskuskylässä 7 400 asukasta (vuonna 2009).
Koninguén kunta rajoituu pohjoisessa Koutialan piirin Nafangan, lännessä Koloniguén, koillisessa Yorosson piirin Karanganan ja kaakossa Ourikélan kuntiin. Maisemaa leimaavat tasangot ja laaksot. Pysyviä vesistöjä ei ole. Kasvillisuus on metsäsavannia.
Kuntaan kuuluu viisi kylää. Asukkaat ovat etupäässä miniankoja. Lisäksi on bambaroita, fulbeja ja dogoneja.
Seudun pääelinkeino on maatalous. Tärkeimmät viljelykasvit ovat puuvilla, hirssi, durra, maissi, maapähkinä, riisi ja soija. Kotieläimiä ovat naudat, lampaat, vuohet, aasit, siat ja siipikarja.
Kevin Schmidt

Kevin Schmidt III (s. 16. elokuuta 1988 Andover Kansas, Yhdysvallat) on yhdysvaltalainen näyttelijä, joka tunnetaan Villi tusina -elokuvista. Hän on näytellyt myös sarjoissa Kauniit ja rohkeat, CSI: New York, Ilman johtolankaa, Monk ja Num3rot. Hänellä on kaksi veljeä Kenneth ja Kendall Schmidt, jotka ovat myös näyttelijöitä. Schmidt ohjaa musiikkidokumentin teinitähti Alyson Stonerista. Dokumentti sai ensi-iltansa vuoden 2008 lopussa.
Palkinnot

Young Artist Award (2004)
Aiheesta muualla

Kevin Schmidt Imdb:ssä
Kisiin piirikunta

| Kisiin piirikunta |
| --- | --- |
 Kisiin piirikunnan sijainti Keniassa
 Koordinaatit: 0.6742°S, 34.7716°E 
Valtio:  Kenia
Hallinto:  
 – hallinnollinen keskus:  Kisii (61 892 as., 2009)
Pinta-ala  ():  1 332,7 km²
Väkiluku (2009)  ():  1 152 282
Lyhenteet:  
 – ISO 3166:  KE-16
 
kisii.go.ke
Kisiin piirikunta on yksi Kenian aluehallinnon 47 piirikunnasta. Piirikunnan pinta-ala on 1 332,7 neliökilometriä ja väkiluku 1 152 282 (2009). Väkuluvuksi ennakoidaan noin 1,36 miljoonaa vuonna 2017. Piirikunnan keskus on Kisiin kaupunki (61 892 as. vuonna 2009).
Paikallistasolla piirikunta jakautuu yhdeksään vaalipiiriin, joissa on yhteensä 45 paikallistason hallintoaluetta (electoral wards, ’äänestysalue’).
Kumpuileva piirikunta voidaan jakaa kolmeen topografiseen vyöhykkeeseen: alle 1 500 metrin korkeudella merenpinnasta olevaan osaan, noin 1 500–1 800 metrin korkeudella sijaitsevaan vyöhykkeeseen ja yli 1 800 metrin korkeudella sijaitsevaan vyöhykkeeseen.
Vuoden minimilämpötila on tyypillisesti 15–20 °C ja ylin lämpötila 21–30 °C seutuvilla. Vuosisademäärä on luokkaa 1 500 mm. Sateet saadaan pääosin kahtena sadekautena: maalis–kesäkuulle ajoittuu pitempiksestoisia sateita ja syys–lokakuulle lyhyempikestoisia.
Viljavaksi katsotaan 78 prosenttia on alueesta, ja tästä 57 prosenttia on viljeltyä aluetta. Kisiin piirikunta kuuluu esimerkiksi Kenian teentuotantoalueisiin, ja seudulla tuotettu tee on luokiteltu Mombasan teepörssissä laadukkaaksi. Seudulla tuotetaan myös hedelmiä (avocado, ananas, banaani) ja kahvia.
Kisiin kaupunkia.
Liikenneympyrä Kisiin kaupungissa.
Banaaniplantaasia.
Aiheesta muualla

Kuvia tai muita tiedostoja aiheesta Kisiin piirikunta Wikimedia Commonsissa
Kisii County. County well know for Banana farming. (Arkistoitu – Internet Archive) (englanniksi) (kisii.kenyacounty.co.ke)
Kenian piirikunnat
Baringo
Bomet
Bungoma
Busia
Elgeyo Marakwet
Embu
Garissa
Homa Bay
Isiolo
Kajiado
Kakamega
Kericho
Kiambu
Kilifi
Kirinyaga
Kisii
Kisumu
Kitui
Kwale
Laikipia
Lamu
Länsi-Pokot
Machakos
Makueni
Mandera
Marsabit
Meru
Migori
Mombasa
Muranga
Nairobi
Nakuru
Nandi
Narok
Nyamira
Nuandarua
Nyeri
Samburu
Siaya
Taita Taveta
Tana River
Tharaka Nithi
Trans Nzoia
Turkana
Uasin Gishu
Vihiga
Wajir
Paul Mescal

| Paul Mescal |
| --- | --- |
 Paul Mescal (2022)
Henkilötiedot
Syntynyt: 2. helmikuuta 1996 (ikä 28) Maynooth, Irlanti
Ammatti:  näyttelijä
Näyttelijä
Aktiivisena:  2017–
Merkittävät roolit:  Connell Normaaleja ihmisiä   Will Aftersun – päivämme auringossa
Palkinnot
 Baftan televisiopalkinto (2021) 
Aiheesta muualla
IMDb 
Elonet
Paul Mescal (s. 2. helmikuuta 1996 Maynooth, Irlanti) on irlantilainen näyttelijä, joka on näytellyt sekä teatterissa, televisiossa että elokuvissa. Hänen läpimurtoroolinsa oli televisiosarjassa Normaaleja ihmisiä, josta hän sai Baftan televisiopalkinnon. Oscar-ehdokkuus Mescalille myönnettiin elokuvasta Aftersun – päivämme auringossa.
Nuoruus ja opiskelu

Paul Mescal syntyi 1996 Maynoothin kaupungissa Dublinin länsipuolella. Hänen äitinsä on poliisi ja isänsä peruskoulun opettaja. Mescal pelasi nuoruudessaan gaelilaista jalkapalloa. Hän pelasi Kildaren juniori- ja nuorisojoukkueissa ja oli joukkueessa 2015 ja 2016 Leinsterin alle 21-vuotiaiden finaalisarjassa.
Mescal sai lukiossa pääroolin The Phantom of the Opera -näytelmästä ja kiinnostui urasta näyttelijänä. Hän pääsi ilman pääsykoetta sisään The Lir Academyyn koe-esiintymisensä ansiosta. Hän jatkoi opiskelujen ohessa edelleen urheilu-uraansa mutta päätti jättää gaelilaisen jalkapallon murrettuaan leukansa. Mescal valmistui 2017.
Ura

Mescalille tarjottiin valmistumisensa jälkeen kahta teatteriroolia, ja hän valitsi Jay Gatsbyn Dublinin Gate Theatressa esitetystä Kultahatusta. Tämän jälkeen hän näytteli muun muassa Lontoossa Aura ja tähdet -näytelmässä.
Mescalin ensimmäinen televisiosarja oli BBC:n ja Hulun Normaaleja ihmisiä, jota esitettiin vuonna 2020. Sarja teki hänestä välittömästi tunnetun ja seksisymbolin. Hän oli sarjasta ehdolla Emmyyn, ja hänet palkittiin siitä Baftan televisiopalkinnolla.
Mescal on valinnut Normaaleja ihmisiä -sarjan jälkeen tarkasti roolinsa. Hän on yrittänyt välttää blockbustereita ja näytellä erityisesti rikkinäisiä tai monumutkaisia hahmoja. Mescalin ensimmäinen elokuva oli The Lost Daughter (2021), joka oli myös Maggie Gyllenhaalin ensimmäinen ohjaustyö. Mescalin näytteli vuoden 2022 aikana elokuvissa Aftersun – päivämme auringossa, God's Creatures ja Carmen. Aftersun otettiin kiittäen vastaan Cannesin elokuvajuhilla, joissa se oli ensi-illassa. Mescal näyttelee Aftersunissa yksinhuoltajaisää, joka yrittää Turkin-matkalla luoda sidettä murrosikäiseen tyttäreensä. Mescal sai roolista parhaan miespääosan Oscar-ehdokkuuden.
Mescal näytteli vuoden 2023 alussa Lontoon Almeida Theatressa Tennessee Williamsin näytelmän Viettelyksen vaunu pääosaa. Mescal on halunnut näytellä näytelmän antisankaria Stanley Kowalskia draamakoulusta lähtien, sillä opettaja oli todennut Mescalin sopivan paremmin näytelmän hienotunteisemman mieshahmon, Mitchin osaan.
Filmografia

| Elokuvat> Vuosi | Elokuvat> Nimi | Elokuvat> Rooli | Elokuvat> Huomioita |
| --- | --- | --- | --- |
| 2020 | Drifting | Cian | lyhytelokuva |
| 2021 | The Lost Daughter | Will |  |
| 2022 | God’s Creatures | Brian O'Hara |  |
| 2022 | Aftersun – päivämme auringossa | Calum Paterson |  |
| 2022 | Carmen | Aidan |  |
| 2023 | All of Us Strangers | Harry |  |
| 2023 | Foe | Junior |  |
| 2024 | Who is Sabato De Sarno? A Gucci Story | Narrator | lyhyt dokumenttielokuva |
| 2024 | Gladiator II | Lucius |  |
| Vuosi | Alkuperäinen nimi | Rooli | Huomioita |
| --- | --- | --- | --- |
| 2020 | Normal People | Connell Waldron | minisarja |
| 2020 | The Deceived | Seán McKeogh | minisarja |
Aiheesta muualla

Kuvia tai muita tiedostoja aiheesta Paul Mescal Wikimedia Commonsissa
Khomeynishahr

| Khomeynishahr (خمینی‌شهر, Khomeynīshahr) Khomeyni Shahr, Homāyūnshahr |
| --- | --- |

 Khomeynishahr
 Koordinaatit: 32.699°N, 51.521°E 
Valtio:  Iran
Provinssi:  Esfahan
Väkiluku (2011)  ():  244 696
Aikavyöhyke:  UTC+3:30
 
 www.khomeynishahr.ir 
Infobox OKVirheellinen NIMI-arvo: 
Khomeynishahr tai Khomeyni Shahr (pers. ‏خمینی‌شهر‎, Khomeynīshahr, myös Khomeinishahr, aiemmin Homāyūnshahr) on kaupunki Iranin Esfahanin maakunnassa.
Khomeynishahrin väkiluku on kehittynyt seuraavasti: 165 888 (1996), 223 071 (2006) ja 244 696 asukasta (2011).
Aiheesta muualla

Kuvia tai muita tiedostoja aiheesta Khomeynishahr Wikimedia Commonsissa
Kleofrades

Kleofrades (m.kreik. Κλεοφράδης, Kleofradēs, lat. Cleophrades) voi viitata seuraaviin:
Kleofrades (toimi n. 510–480 eaa.), attikalainen savenvalaja
Kleofrades-maalari (toimi n. 510–480 eaa.), attikalainen punakuviomaalari, joka maalasi Kleofradeen vaaseja
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Kleofrades”, voi hakea sivunnimihaulla, laajalla sivunnimihaulla tai tekstihaulla.
Kevin Sharp

Kevin Grant Sharp (10. joulukuuta 1970 – 19. huhtikuuta 2014) oli yhdysvaltalainen countrymuusikko.
Sharp syntyi Kaliforniassa ja muutti 7-vuotiaana Idahoon. Hän palasi perheineen Kaliforniaan vuonna 1985 ja jatkoi siellä musiikkiharrastustaan. Hän sairastui vuonna 1989 Ewingin sarkoomaan, josta hän toipui, mutta jonka vaatimat hoidot aiheuttivat hänen kaljuuntumisensa.
Sharp sai levytyssopimuksen Elektra Recordsilta, ja ensimmäinen albumi Measure of a Man ilmestyi marraskuussa 1996. Albumilta julkaistu single (Tony Richin ”Nobody Knows” -cover) oli huomattava menestys ja vietti neljä viikkoa Billboardin Hot Country Songs -listalla. Syövästä toipuneena Sharp on tehnyt työtä myös Make-a-Wish Foundationille.
Sharpin maine perustuu lähinnä kahteen ensimmäiseen albumiin. Kaupalliselta menestykseltään aiempaa heikommaksi jäänyttä Love Is -albumia (1998) seurasi pitkä tauko. Vuonna 2005 ilmestyi hänen kolmas albuminsa Make a Wish, jonka singlet kuitenkin jäivät vaille listasijoituksia. Esittäjänsä keskeisin kappale ”Nobody Knows” oli aikanaan Broadcast Music Incorporatedin ”vuoden laulu”. Hänet palkitsi lisäksi Country Music Association.
Diskografia > Albumit

Measure of a Man (1996)
Love Is (1998)
Make a Wish (2005)
Diskografia > Singlet

”Nobody Knows” (1997, US Country #1)
”She's Sure Taking It Well” (1997, US Country #3)
”You Love Somebody” (1998, US Country #4)
”There's Only You” (1998, US Country #43)
”Love Is All That Really Matters” (1998, US Country #51)
”If She Only Knew” (1998, US Country #61)
”I Think I’ll Stay” (2005, ei sijoituksia)
”Your Love Reaches Me” (2005, ei sijoituksia)
”You Are The Reason Why” (2006, ei sijoituksia)
Kleombrotos I

Kleombrotos I (kreik. Κλεόμβροτος, kuoli 371 eaa.) oli Spartan kuningas 380 eaa. – 371 eaa. Vuonna 380 eaa. hän seurasi veljeään Agisipolis I:tä valtaistuimella. Hänen aikaisemmasta elämästään ei tiedetä mitään. Vuonna 371 eaa. hän johti Spartan ja sen liittolaisten armeijaa Thebaa vastaan. Kleombrotos kuoli Leuktran taistelussa, jossa Epameinondaan johtamat thebalaiset kukistivat spartalaiset. Taistelussa kuoli yhteensä 700 spartalaista.
| 0 | 1 | 2 | 3 |
| --- | --- | --- | --- |
|   | Edeltäjä: Agisipolis I | Spartan kuningas   | Seuraaja: Agisipolis I |
Parineeta (vuoden 2005 elokuva)

| Parineeta |
| --- | --- |

Ohjaaja:  Pradeep Sarkar
Käsikirjoittaja:  Vidhu Vinod Chopra Pradeep Sarkar Arnav Chakravarti
Perustuu:  Sarat Chandra Chattopadhyayn romaaniin Parineeta
Tuottaja:  Vidhu Vinod Chopra
Säveltäjä:  Shantanu Moitra
Kuvaaja:  Natarajan Subramaniam
Leikkaaja:  Hemanti Sarkar Nitish Sharma
Koreografi:  Howard Rosemeyer
Pääosat:  Vidya Balan Sanjay Dutt Saif Ali Khan Raima Sen Dia Mirza
Valmistustiedot
Valmistusmaa:  Intia
Tuotantoyhtiö:  Vinod Chopra Productions
Levittäjä:  Vidhu Vinod Chopra
Ensi-ilta:  10. kesäkuuta 2005
Kesto:  131 min
Alkuperäiskieli:  hindi
Budjetti:  ₹170 000 000
Tuotto:  ₹326 000 000
Aiheesta muualla
IMDb 
AllMovie
Infobox OKNimi-testi OK: 
Parineeta on vuonna 2005 ensi-iltansa saanut intialainen hindinkielinen romanttinen draamaelokuva, joka perustuu Sarat Chandra Chattopadhyayn vuoden 1914 bengalinkieliseen romaaniin Parineeta.
Näyttelijät

| 0 | 1 | 2 |
| --- | --- | --- |
|  Vidya Balan  | … |  Lalita Roy   |
|  Sanjay Dutt  | … |  Girish Sharma   |
|  Saif Ali Khan  | … |  Shekhar Roy   |
|  Raima Sen  | … |  Koel   |
|  Dia Mirza  | … |  Gayatri Tatya   |
|  Sabyasachi Chakrabarty  | … |  Naveen Roy   |
|  Surinder Kaur  | … |  Rajeshwari   |
|  Tina Dutta  | … |  teini-ikäinen Lalita   |
|  Supriya Shukla  | … |  Sunita   |
|  Ninad Kamat  | … |  Ajit   |
|  Rekha  | … |  erikoisesiintyminen laulussa ”Kaisi Paheli Zindagaani”   |
|  Rita Ganguly  | … |  erikoisesiintyminen laulussa ”Dhinak Dhinak Dha”   |
|  George Baker  | … |  Sir William Eckhart   |
|  Kharaj Mukherjee  | … |  laulaja studiossa   |
Soundtrack

Kaikki sävellykset Shantanu Moitra.
|  |
| --- | --- | --- | --- | --- | --- | --- | --- | --- | --- |
| Nro | Nimi | Laulaja(t) | Kesto |  |  |  |  |  |  |
| 1. | ”Piyu Bole” | Sonu Nigam, Shreya Ghoshal | 4.21 |  |  |  |  |  |  |
| 2. | ”Kasto Mazza” | Sonu Nigam, Shreya Ghoshal | 4.43 |  |  |  |  |  |  |
| 3. | ”Kaisi Paheli Zindagani” | Sunidhi Chauhan | 4.03 |  |  |  |  |  |  |
| 4. | ”Soona Man Ka Aangan” | Sonu Nigam, Shreya Ghoshal | 4.20 |  |  |  |  |  |  |
| 5. | ”Raat Hamari Toh” | K. S. Chithra, Swanand Kirkire | 5.19 |  |  |  |  |  |  |
| 6. | ”Dhinak Dhinak Dha” | Rita Ganguly | 3.53 |  |  |  |  |  |  |
| 7. | ”Hui Main Parineeta” | Sonu Nigam, Shreya Ghoshal | 2.23 |  |  |  |  |  |  |
Vastaanotto

Box Office India julisti Parineetan 326 miljoonan rupian tuotollaan ”alle keskinkertaiseksi”. Se sai positiivisia arvosteluja kriitikoilta.
Palkinnot

National Film Awards
Parhaan esikoisohjauksen Indira Gandhi -palkinto – Pradeep Sarkar
Filmfare Awards
Paras naistulokas – Vidya Balan
Paras koreografia – Howard Rosemeyer
Paras lavastus – Keshto Mondal, Tanushree Sarkar, Pradeep Sarkar
Paras äänitys – Bishwadeep Chatterjee
R. D. Burman -palkinto – Shantanu Moitra
International Indian Film Academy Awards
Paras naistulokas – Vidya Balan
Paras käsikirjoitus – Pradeep Sarkar, Vidhu Vinod Chopra
Paras lavastus – Keshto Mondal, Tanushree Sarkar, Pradeep Sarkar
Paras puvustus – Subarna Ray Chaudhuri
Paras maskeeraus – Vidyadhar Bhatte
Screen Awards
Paras naislaulaja – Shreya Ghoshal (”Piyu Bole”)
Stardust Awards
Huomisen naissupertähti – Vidya Balan
Zee Cine Awards
Paras naistulokas – Vidya Balan
Paras naislaulaja – Shreya Ghoshal (”Piyu Bole”)
Paras puvustus – Subarna Ray Chaudhuri
Aiheesta muualla

Parineeta Internet Movie Databasessa (englanniksi)
Parineeta AllMoviessa. (englanniksi)
Perniön Mathildedalin työväentalo

| Mathildedalin työväentalo |
| --- | --- |
Sijainti:  Salo, Perniö
Rakennustyyppi:  puurakennus
Valmistumisvuosi:  1913
Suunnittelija:  Sikstus Rönnberg
Rakennuttaja:  Mathildedalin työväenyhdistys
Verkkosivut
 
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Mathildedalin työväentalo on Matildan (ruots. Mathildedal) kylässä Perniössä Salossa sijaitseva työväentalo.
Historiaa

Mathildedalin Työväenyhdistyksen perustava kokous oli tammikuun 7. päivänä 1899, jonka jälkeen opettaja J. Torvelainen, koneenkäyttäjä F. G. Blom sekä seppä Sundberg hakivat säännöille vahvistusta kruununvouti Silenin ja nimismies Mobergin puoltolauseella. Turun ja Porin kuvernööri vahvisti säännöt maaliskuun 21. päivänä vuonna 1899. Alkuun toimintamuotoja oli lukutupa sekä iltamien ja arpajaisten järjestäminen. Vuodet 1900–1904 olivat yhdistyksen toiminnassa hiljaista aikaa. Syksyllä 1912 yhdistys osti tontin omaa työväentaloa varten. Tätä ennen oli kokoontumiset olivat olleet kansakoulun tiloissa. Joskus oli kokoonnuttu jopa taivasalla, kun lupaa kokoontua koululla ei saatu. Työväentalon tupaantuliaisjuhlia vietettiin joulukuun 7. päivänä 1913. Talon vihkiäisjuhla vietettiin vasta kaksi vuotta myöhemmin.
Rakennus

Vuonna 1913 valmistuneen rakennuksen on suunnitellut Sikstus Rönnberg, joka myös valvoi talon rakentamisen. Talo sijaitsee noin kilometrin päässä Mathildedalin rautaruukista. Talo on vinkkelin muotoinen, ja sen sisäsivut ovat pääjulkisivu. Mathildedalin työväentalo sai Hyvän korjauksen kilpailun kunniamaininnan vuonna 2016. Talo on Varsinais-Suomen seutukaavoissa lueteltu suojelukohde.
Toimintaa työväentalolla

Valistusiltamia järjestettiin 1930-luvulla. Salon seudun ammatillinen paikallisjärjestö järjesti työväentalolla kesäjuhlan vuonna 1938. Talossa oli myös vierailevien teattereiden näytäntöjä, ja Salon Näyttämö esitti näytelmän Unkarin mustalaiset. Sodan jälkeen talolla tanssittiin useampana iltana viikossa.
Nykyinen käyttö

Viime vuosina Työväenyhdistyksen taloa, nykyiseltä nimeltään Matilda-taloa, on kunnostettu talkoilla ja avustusten turvin. Matilda-taloa on Matildan Näytelmäkerho käyttänyt jo useamman vuoden harjoittelu- ja esiintymispaikkanaan. Talo on myös erittäin suosittu häiden ym. tilaisuuksien pitopaikka.
Kiehumispiste

Kiehuvaa vettä.
Veden kiehumispiste paineen funktiona.
Kiehumispiste on se lämpötila, jossa nesteen höyrynpaine on yhtä suuri kuin nesteeseen kiehumiskohdassa kohdistuva kokonaispaine. Kokonaispaine on ulkoinen paine, johon on lisätty nesteessä muodostuvien kuplien kokema hydrostaattinen paine. Kiehuminen eroaa haihtumisesta siten, että kiehumisessa höyryä muodostuu myös nesteen sisällä eikä vain pinnalla. Veden kiehumispiste on celsiusasteikon alkuperäisen määritelmän mukaan tasan 100 celsiusastetta eli 373,15 kelviniä normaali-ilmanpaineessa. Nesteen normaali kiehumispiste on lämpötila, jossa höyrynpaine on 101 325 Pa.
Veden kiehumispiste alenee, kun ulkoinen paine pienenee (tyhjötislaus) ja vastaavasti nousee, kun ulkoinen paine kasvaa (painekattila). Esimerkiksi 900 mbar:n ilmanpaineessa kiehumispiste on 96,7 °C ja 1 040 mbar:n paineessa 100,7 °C. Tyhjiössä (paine luokkaa 1 Pa tai alle) monet aineet kiehuvat hyvin matalassa lämpötilassa.
Kiekan kanava

Kiekan kanava on Joroisten kunnassa sijaitseva kaksi kilometriä pitkä kanava. Se on lounais-koillinen-suuntainen, ja se yhdistää Maaveden ja Sysmäjärveen. Järvien vedenpintojen korkeusero on 11 metriä. Kanava kaivettiin vuosina 1957–1959 Maaveden voimalaitosta varten. Voimalaitoksen teho on 1,9 MW, ja se sijaitsee kanavan koillispäässä. Yhdystie 4556 ylittää kanavan voimalaitoksen lounaispuolelta.
Perniön Nurkkilan työväentalo

| Perniön Nurkkilan työväentalo |
| --- | --- |
Osoite:  Korventie 2, 25500 Perniö
Sijainti:  Salo, Perniö
Valmistumisvuosi:  1922
Rakennuttaja:  Ty Runko
Omistaja:  Ty Runko
Kerrosala:  262 m²
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Nurkkilan työväentalo on Salon kaupungissa entisen Perniön kunnan aluella Nurkkilan kylässä sijaitseva työväentalo.
Historiaa

Nurkkilan työväenyhdistys Ty Runko perustettiin vuonna 1917. Yhdistys osti tontin työväentaloa varten ensimmäisenä toimintavuonnaan. Tontti oli suurehko, siihen kuului myös peltomaata, jonka viljelystuotteet yhdistyksen jäsenet saivat ostaa. Vuonna 1937 osa tontista myytiin pitäjän Osuuskaupalle.
Rakennus

Tontilla ollutta torppaa vasten alettiin rakentaa juhlasalia vuonna 1919, ja se valmistui vuonna 1922. Vanhasta osasta tehtiin asunto vahtimestarille. Talon pinta-ala on 252 m² ja oman tontin koko 2,15 hehtaaria. Talo on vinkkelinmuotoinen. Taloa on kunnostettu jatkuvasti vuosien varrelle. Ikkunat on uusittu, keittiö on peruskorjattu ja ulkokatteita ja sisäpintoja on kunnostettu tai uusittu. Talon lämmitysjärjestelminä ovat sähkö- ja uunilämmitys.  Vuonna 1933 talon ja tontin arvoksi arvioitiin 80 000 markkaa.
Toimintaa työväentalolla

Ty Runko haki näyttämömestaria, joka toimisi myös talonmiehenä. Toimeen sisältyi asunto, lämpö ja valo sekä 25 prosenttia näyttämöseuran lipputuloista. Toimeen haluttiin joko naishenkilö, joka olisi kutoja tai mieshenkilö, joka tekisi käsitöitä. 
Arpajaistoimikunta teki työväenyhdistyksen arpajaisista tilin lehdessä. 
Työväentalolla järjestettiin kaksiviikkoinen näyttämötyönkurssi maaseudun väen näyttämöharrastuksen herättämiseksi. 
Salon Työväen Näyttämön kiertue vieraili myös Nurkkilassa, jossa se esitti Jalmari Finnen historiallisen huvinäytelmän Sysmäläinen.
Perniön työväennäyttämöiden yhteinen kesäjuhla ja iltamat järjestettiin heinäkuussa 1922.
Nykyinen käyttö

Vuonna 2018 talolla on ollut maksullisia tilaisuuksia ja bingotoimintaa
Kim Possible (albumi)

| Kim Possible Useat artistit |
| --- | --- | --- |

Soundtrack-albumin tiedot
 Julkaistu: 22. heinäkuuta 2003 (alkuperäinen versio) 22. maaliskuuta 2005 (toinen versio)
 Tyylilaji: Soundtrack
 Levy-yhtiö: Walt Disney Records
Listasijoitukset
 125 - Billboard 200
muut julkaisut
|   | Kim Possible 2003 |   |
Kim Possible soundtrack on albumi, jonka julkaisi vuonna 2003 Walt Disney Records. Albumi sisältää kappaleita televisiosarjasta Kim Possible. Kappaleet laulaa televisiosarjan Kim Possiblen alkuperäisenä äänenä toimiva Christy Carlson Romano, mutta albumilla laulavat myös televisiosarjan hahmot Ron (Will Friedle) and Rufus (Nancy Cartwright).
Walt Disney Records julkaisi albumista toisen version vuonna 2005.
Kappalelista > Alkuperäinen versio

"CALL ME, BEEP ME! (sarjan tunnusmusiikki)" - Christina Milian
"It's Just You" - LMNT
"I'm Ready" - Angela Michael
"Get Up on Ya Feet" - Aaron Carter
"Celebration" - Jump5
"Say the Word" - Christy Carlson Romano
"Summertime Guys" - Nikki Cleary
"This Year" - A*TEENS
"Work It Out" - Brassy
"E! Is for Everybody" - Cooler Kids
"Come On, Come On" - Smash Mouth
"The Naked Mole Rap" - Ron Stoppable ja Rufus
"CALL ME, BEEP ME! (sarjan tunnusmusiikki)" (Tony Phillips Remix) - Christina Milian
Kappalelista > Toinen versio

"CALL ME, BEEP ME! (sarjan tunnusmusiikki)" - Christina Milian
"It's Just You" - LMNT
"I'm Ready" - Angela Michael
"Get Up on Ya Feet" - Aaron Carter
"Say the Word" - Christy Carlson Romano
"Celebration" - Jump5
"Could it Be" - Christy Carlson Romano
"Summertime Guys" - Nikki Cleary
"E! Is for Everybody" - Cooler Kids
"The Naked Mole Rap" - Ron Stoppable ja Rufus
"Come On, Come On" - Smash Mouth
"Rappin' Drakken" - Dr. Drakken
"CALL ME, BEEP ME! (sarjan tunnusmusiikki)" (Tony Phillips Remix) - Christina Milian
"CALL ME, BEEP ME! (elokuvamiksaus )" - Angela Michael
Listasijoitukset

| Vuosi | Lista | Sijoitus |
| --- | --- | --- |
| 2003 | Billboard 200 | 125 |
Kim Possible
| --- | --- |
Hahmot::  Kim Possible | Ron Stoppable | Kaljurotta Rufus | Wade Load
Luettelot::  Luettelo televisiosarjan Kim Possible jaksoista | Luettelo muista hahmoista
Tuotantokaudet::  1. | 2. | 3. | 4.
Elokuvat::  Kim Possible: Päättäjäispainajainen | Kim Possible: Seikkailu ajassa | Kim Possible (albumi)
Videopelit::  Revenge of Monkey Fist | Drakken's Demise | Team Possible | Kimmunicator | What's the Switch? | Global Gemini
Muut hahmot::  Tohtori Traagi | Shego | Apinanyrkki | Duff Killigan | Senior Seniori Seniori | Senior Seniori Juniori | Professori Hullula | DNAnu | Moottori Ed | Camille Leon | Bonnie Rockwaller | Haukkis | Monique | Yori | James Possible | Jim ja Tim
Kiehtovat linnut

| Kiehtovat linnut faktaa ja visailua koko perheelle |
| --- | --- |

Kirjailija:  Lauri Lajunen, Jouni Pursiainen ja Esa Hohtola
Kuvittaja:  Lauri Lajunen ja Jari Peltomäki
Kansitaiteilija:  Pekka Sell (ulkoasu) Lauri Lajunen ja Jari Peltomäki (kuvat)
Kieli:  suomi
Genre:  lintukirja
Kustantaja:  Docenco
Julkaistu:  2016
Ulkoasu:  sid.
Sivumäärä:  204 s.
ISBN:  978-952-291-251-0
Löydä lisää kirjojaKirjallisuuden teemasivulta
Kiehtovat linnut – faktaa ja visailua koko perheelle on tietokirja linnuista, jonka tekijät ovat Lauri Lajunen, Jouni Pursiainen, Esa Hohtola ja Jari Peltomäki. Kirja on ilmestynyt 2016, ja sen on kustantanut Docendo.
Kirja jakautuu 15 lukuun, joissa käsitellä lintuja monipuolisesti, kuten lintujen alkuperää, elämää, käyttäytymistä, rakennetta. Linnut ja kulttuuri -osuudessa luetellaan Suomen maakuntalinnut. Lopussa on Trivial Birdsuite -visailu.
Teoksen tekijät ovat asiantuntijoita, Jari Peltomäki on luontokuvaaja, muut ovat Oulun yliopiston professoreita. Tekstintekijät ovat pitkän linjan luonnontieteilijöitä ja aloittaneet lintuharrastuksen 1970-luvulla. Jari Peltonen on ammattiluontokuvaaja ja luontomatkailuyrittäjä